سەرکێشییەکانی سیندیباد

سەرکێشییەکانی سەندیباد (، Arabian naito shindobatto no bôken) زنجیرەیەک وێنژەی ژاپۆنییە. لە بەرھەمھێنانی ستۆدیۆی نیپۆن ئەنیمەیشنە لە دەرھێنانی فومیۆ کورۆکاوە (Fumio Kurokawa)یە لە ١ی تشرینی یەکەم ١٩٧٦ یەکەم زنجیرەی نمایش کرا کە لە ٥٢ زنجیرە پێک ھاتووە، سەرکێشییەکانی سەندیباد لە بنەڕەتدا لەنێو چیرۆکەکانی ھەزار و یەک شەو ھەڵقوڵاوە، و تێدا سەندیباد دەریاوانێکی عەرەبە لە شاری بەغدا ئاواتی گەشت کردنە بەدەریادا و ھەندێک جاریش بە ھاوەڵی وشترەکەی بە بیاباندا ڕێ دەکات.

 چیرۆک 
سەندیباد پاڵەوانی زنجیرەکەیە کوری بازرگانێکی بەناوبانگی بەغدایە بەناوی ھەیسەم، ھاوڕێیەکی ھەیە بەناوی حەسەن کە کوڕە ھەژارێکە گۆزەی ئاو دەفرۆشێت لە بەغدا، سەندیباد لەگەڵ حەسەنی ھاوڕێی سەردەخەنە سەر کۆشکی پاشای بەغدا، کە پاڵەوانێتی سێڕکی تێدا نمایش دەکرا بەجۆرێک لەسەرانسەری جیھانەوە ھاتبوون، دەبێتە جێگای سەرسووڕمانی سەندیباد ھەربۆیە بڕیار دەدات لەگەڵ مامە گەڕیدەکەی گەشتێک بەجیھان بکات و سەمەرەی زیاتر ببینێت، مامە گەڕیدەکەی باڵندەیەکی ھەیە کەدەتوانێت بدوێت وەکو مرۆڤ، پاشان دەبێت بە ھاوڕێی سەندیباد بەدرێژایی سەرکێشییەکانی ئەم باڵندەیە ناوی یاسەمینە بوو.

لەماڵەوە ڕادەکات و لەگەڵ مامەکەی گەشتێکی دەریایی ئەنجام دەدەن، بەڵام لەیەکتر دادەبڕێن بەھۆی نەھەنگی مەزن کەوەک دوورگەیەک دەرکەوتبوو، بەم جۆرە سەندیباد لەگەڵ یاسەمینە درێژەبەگەشتەکەیان دەدەن، کەتوشی چەندین بەرھەڵست و باری مەترسیداری نەخوازراو دەبن وەک باڵندەی ھۆمما و دێوی زەبەلاحی سەوز کە مرۆڤ دەخوات.

لەدرێژەی گەشتەکەی دا دوو ھاوڕێی تر پەیدا دەکات یەکیان گەنجێکی خوێن گەرم بەناوی عەلی بابا کە خەنجەرێک و پەتێکی ھەیە ئەندامە لەدەستەیەکی ڕێگر و چەتە دوای ناسینی سەندیباد بڕیاڕ دەدات وازیان لێ بێنێت و لەگەڵی دا گەشت بکات لە زنجیرەی ١٩ھەمین (عەلی بابا و دزەکان) تا کۆتایی، ھاوڕێی دووەمیشی پیرە پیاوێکی ڕیش سپی لە خواترسە بەناوی مام عەلائەددین ئارەزوو دەکات لەگەڵ سەندیباد و عەلی بابا گەشت بکات لە زنجیرەی ٢٣ھەمین (دێوی ڕووبار) تا کۆتایی، بەم جۆرە ھەرسێکیان لەگەڵ یاسەمینە بەیەکەوە ڕووبەڕووی مەترسییەکان دەبنەوە، بەڵام بەزیرەکی سەندیباد وبیرمەندی مام عەلائەددین و ئازایی عەلی بابا بەسەر ھەموو مەترسی و بەرھەڵستییەکاندا زاڵ دەبن، وەک پێشەوای جنۆکەی شین (ژنە سێبەر چێڵەکە).

دوای مردنی پێشەوای جنۆکەی شین (ژنە سێبەر چێڵەکە) جادووی سەر دایک و باوکی یاسەمین نامینێن و دەگەڕێنەوە سەر شێوەی ئاسایی خۆیان، کە لە بنەڕەتدا شا و شاژنی شانشینێکن و یاسەمینەش دەبێتەوە شازادەیان.و ژیانی ھەموو ئەوکەسانە ڕزگار دەکات کە جادوویان لێکرابوو گۆڕدرابوون بۆ بەرد، دوای ھەموو ئەو سەرکەوتنانە سەندیباد و عەلی بابا و مام عەلائەددین بڕیار دەدەن درێژە بەگەشتە سەرکێشییەکانیان بدەن.

 کەسایەتییەکان 
سەندیباد
 پاڵەوانی زنجیرەکەیە، کە مێرمنداڵێکی دەریاوانی سەرکێشە لە بەغدا، چیرۆکەکانی مامی سەرنجی ڕادەکێشن و ھانی دەدەن بۆ بینینی جیھان لەکەڵ ئەو باڵندەوتەبێژەی بەدیاری لەمامی وەری گرتوە، ھاوڕێ لەگەڵ عەڵی بابا و مام عەڵائەددین.
عەلی بابا
 لەبنەڕەتدا چیرۆکێکی جیاوازی ھەیە بەناوی (عەلی بابا و چل دزەکە) بەڵام لکێندرایە بەچیرۆکەکەی سەندیباد بەھەندێک گوڕانکاری، کە تێیدا عەلی بابا یەکێکە لەدزەکان پاشان لێیان ھەڵدەگەڕێتەوە و دێتە پاڵ سەندیباد، عەلی بابا گەنجێکی سەرکێش و سەرە ڕۆیە و بەجوانی دەتوانێ پەت بەکاربێنێ.
مام عەڵائەددین
 ھاوڕێی سەندیباد و عەلی بابا یە، لە بنەڕەتدا ئەویش چیرۆکێکی تایبەتی ھەیە بەناوی (عەڵائەددین و قۆری جادویی) بەڵام لکێندرایە بەچیرۆکەکەی سەندیباد بەھەندێک گوڕانکاری، مام عەڵائەددین وەک کەسێکی لەخواترس و پەیوەست بە ئایین نیشان دراوە.
یاسەمین
 ئەو باڵندەیەیە کە دەتوانێت وەکو مرۆڤ بدوێت. لە بنەڕەتدا شازادەیە بەڵام جادووگەرەکان گۆڕیویانە بۆ باڵندە و دایک و باوکیشیان گۆڕیوە بۆ دوو بازی سپی، یاسەمینە بەدرێژایی گەشتەکانی لەگەڵی دایە ھەرچەندە لەگەڵ یەک ناکۆکن و بەردەوام دەمەقاڵیتیان٫ شێوەی یاسەمینە لەباڵندەی (مینا) وەرگیراوە کە تۆزێک توانای ئاخاوتنی ھەیە.

 جێبەجێکارانی زنجیرەکە 

 بەرھەمھێنەر 
 Kôichi Motohashi

 دەرھێنەر 
 Kurokawa Fumio (دەرھێنەری زنجیرە کارتۆنەکانی خانمە بچووکەکان وماوکڵی ڕۆڵەی دارستان ھەندێ لە زنجیرەکانی Gatchaman)
 Kunihiko Okazaki (ھەروەھادەرھێنەری زنجیرەی Wanpaku Tanteidan)

 ڕێکخستنی کەسایەتییەکان 
 Seki Shûichi

 دەرھێنەری وێنەیی 
 Momose Yoshiyuki
 Tsuji Shin'ichi
 Fukuta Kiyomu

 چیرۆک 
 Doya Keinosuke
 Andô Masanobu
 Sakata Yû
 Ishikuro Noboru
 Okazaki Kunihiko
 Annô Masami
 Maeda Tatsuo
 Tanaka Minoru
 sawada Reiko
 date Katsumi
 Tsuji Ichirô

 نووسینەوە 
 Takahashi Fumi
 Odaki Mitsuo
 Kaneko Yutaka
 Kamijô Itsuo
 Satô Michio
 Yukimuro Shun'ichi
 Andô Toyohiro
 Nakanishi Ryûzô

 کارە دەنگییەکان 
 کەسایەتییەکە  دۆبڵێری ژاپۆنی  دۆبڵێری کوردی سەندیباد  نۆریکۆ ئەوھارا  چنار ئەزیز عەلی بابا  ئەکیرا کامیا  عەلی سەعید یاسەمین  فۆیۆمی شیرایشی  زەھرا خەیری

 دەنگە کوردییەکان 
 چنار ئەزیز - سەندیباد
 زەھرا خەیری - یاسەمینە
 فەرید سەدیق - چیرۆک خوان لە زنجیرەی یەکەم تاوەکو زنجیرەی کۆتایی
 بێوارعەلی - پۆڵپا (سەرکردەی دزەکان)
 مەڕوان سیپۆ - جامباز (زنجیرەی ٧)
 نیگار کامل - شازادە، حەسەن، مەیسا
 ھەرمان محەممەد - عەڵائەددین، پاشای بەغدا
 زەھرا خەیری سەرپەرشتی کار و دەرھێنەری دەنگی.
 ھەرمان محەممەد تۆمارکەر.

 ناونیشانی زنجیرەکان 
ژمارەی سەرجەم زنجیرەکان ٥٢ زنجیرەن کە ھەریەکەیان ناونیشانێکی تایبەتی خۆی ھەیە.
 ژمارەی زنجیرە ناونیشانی زنجیرە ڕێکەوتی نمایشی بە ژاپۆنی
 ٠١ پێش ماڵاوایی 船出!٠١ی تشرینی یەکەمی ١٩٧٥

لەبەغدای کۆن لەکەنار ڕووبار دیجلە چیرۆکەکەی سەندیباد دەست پێدەکات بەسەردانی کردنی ئاھەنگەکەی کۆشکی پاشالەگەڵ حەسەنی ھاوڕێی بۆسەیرکردنی سێرک و کارە پاڵەوانییەکان کە لەسەرانسەری جیھانەوە ھاتبوون، لێرەوە سەندیباد بڕیاری دەست پێکردنی گەشتەکانی دەردەکات لەگەڵ مامە گەڕیدەکەی و باڵندە گوفتارەکەی.
 ٠٢دورگە جولاوەکە もっくり島だぞ٠٨ی تشرینی یەکەمی ١٩٧٥
لەگەڵ مامەکەی گەشتی کرد بۆ دەریا بەمەبەستی بینینی دورگەیەک کە ماوە ماوە بەدیار دەکەوێت و ماوەماوەش ون دەبێت، سەندباد دەچێتەسەر دورگەکەو ئاگرێک دەکاتەوەو پشوێک وەردەگرێت، بەلام لەناکاو دوورگەکە دەجولێت و تەوژمێکی ئاو بەتوندی فڕێ دەدات، پاشان بۆی دەردەکەوێت کەوا ئەمە دورگە نییە بەڵکو لەسەر پشتی نەھەنگێکی گەورەیەو ھەستی بەگەرمایی ئاگرەکە کردوە، بۆیە ھەوڵ دەدات بۆ ژێردەریاکەبڕوات، بۆیە ھەمویان ڕادەکەن بۆناوکەشتییەکە بەڵام سەندباد ناتوانێت بگاتە کەشتییەکەو لە ئاوی دەریاکە نقوم دەبێت بەڵام دواتر بەھۆی پارچە تەختەیەکەوە خۆی ڕزگار دەکات و دەگاتە دورگەیەک.
 ٠٣باڵندەی ھۆمما 巨鳥ロック١٥ی تشرینی یەکەمی ١٩٧٥
دوای یەکەم سەرکێشی دەریایی و دۆزینەوەی خۆی لەسەر دورگەیەکی نادیار بەتەنھا لەگەڵ یاسەمینە، باڵندەی ھۆممای مەزن دەدۆزێتەوە کە ھەوڵ دەدات لە ڕێگای ئەو باڵندەوە لە دورگە چۆڵەکە خۆی ڕزگاربکات، بەڵام باڵندەکە دوای بردنە دەرەوەی لە دوورگەکە فڕێی دەداتە کەندەڵانێک کە پڕە لە ماری گەورەو ئەڵماسی مەزن.
 ٠٤ پیرێکی سەیر 怪しい老人٢٢ی تشرینی یەکەمی ١٩٧٥
دوای ئەوەی لەکەندەڵانەکە خۆی ڕزگاردەکات کەشتییەکی بازرگانان دەیگەڕێنێتەوە بەغداد، بەڵام لە ڕێگا دوچاری ھێرشی باڵندەی ھۆممای دەبنەوەو کەشتییەکەیان تێک دەشکێنێت و سەندیباد جارێکی تر خۆی لە دورگەیەکی تر دەبینێتەوە، کە لەوێ چاوی بەپیاوێکی پیردەکەوێت وپیاوە پیرەکە داوای یارمەتی لێ دەکات بیگەیەنێتە شوێنێک چونکە بەھۆی پیرییەوە قاچەکانی کارناکەن سەندیباد داوایەکەی وەردەگرێت و لە کۆڵی دەکات، بەڵام کاتێک لەکۆڵی دەکات ئامادەنییە لە پشتی دابەزێت
 ٠٥ ڕووباری گەوھەرەکان サランジブの王様٢٩ی تشرینی یەکەمی ١٩٧٥
دوای ڕزگاربونی لەدەست پیڕە توندڕەوەکە چاوی بە کەشتییەکی تری بازرگانان دەکەوێت تا بیگەڕێننەوە بۆ بەغدا، بەڵام بەھۆی ژۆ‌انی ئاراستەی کەشتییەکەیان دەکەونە دورگەیەکی تر و چاویان بە ڕووبارێک دەکەوێت کە پڕە لە گەوھەر و بەردی بەنرخ لەکاتی کۆکردنەوەی بەردەبەنرخەکان دووچاری مەرگ دەبنەوە کە ھەمویان لاواز دەبن بەرامبەر بە مەرگ تەنھا سەندیباد نەبێت ئامادەنابێت خۆی بەدەست مەرگەوە بدات.
 ٠٦ کێوی قۆچەکان 象牙の山٠٥ی تشرینی دووەمی ١٩٧٥
لەکۆتایی دەگەڕێتەوە بەغدا، بەڵام دەبینێت دایک و باوکی ماڵەکەیان فرۆشتوە و کەشتییەکیان کڕیوە تا بەھۆیەوە بەدوای سەندیباد دا بگەڕێن، بەڵام کەشتییەکەیان نقوم بوەو شوێنەواریان دیارنەماوە، سەندیباد زۆر دڵ تەنگ دەبێت و بڕیار دەدات بە ھەموو ئەو گەوھەرانەی کە لەگەشتەکەی دەستی کەوتوون کەشتییەک بکڕێت و کاری بازرگانی بکات، بەڵام کەشتییەکەی دەکەوێتە بەر ھێرشی چەتەکانی دەریا دەکەوێت و چەتەکان ناچاری دەکەن کە قۆچی فیلیان بۆ کۆ بکاتەوە سەندیباد دەتوانێت شاخێک لە قۆچی فیل بدۆزێتەوە.
 ٠٧ خوانێکی گەورە ごちそうぜめ…!?١٢ی تشرینی دووەمی ١٩٧٥
لەڕێگای گەڕانەوەی بۆ بەغدا لەگەڵ کۆمەڵێک بازرگان کەشتییەکەیان بەر ڕەشەبای دەریا دەکەوێت و نقوم دەبن، کاتێک بەھۆش خۆیان دێنەوە دەبینن لەنێو قەفەزێکی گەورەدا زیندانی کراون، لەم زیندانەدا ھەموو ڕۆژێک خواردنی بەتام و چێشتی زۆریان دەرخوارد دەکرێت لەبەر خۆشی خواردنەکان بازرگانەکان ئاگایان لەخۆ نامینێت و تەنھا کاریان دەبێتە خواردن و خەو تەنھا سەندیباد نەبێت، دواتر ڕوون دەبێتەوە کە ئەم کۆمەڵە کەسانە بۆیە خواردنیان پێ دەدەن تا قەڵەو ببن و دەرخواردی باڵندەی سیسارکە کەچەڵیان بدەن.
٠٨ گەشتێک لەپێناو زێڕ 木の実の宝石١٩ی تشرینی دووەمی ١٩٧٥
سەندیباد دەست دەکات بە بازرگانیکردنی بەھارات بەگەڵ کۆمەڵێک بازرگان دەکەوێت بۆ دورگەیەک بەناوی دورگەی درندەی مەزن، سەندیباد بۆیە بەگەڵ ئەو کۆمەڵە بازرگانە کەوتوە چونکە بازرگانەکان زانیبویان سەندیباد شوێنی بەھارات پێ دەزانێت و پێیان گوتبوو بۆ دایکمانە کە نەخۆشەو پێویستی بە بەھاراتە، بەھۆی بەرزی بەھای بەھارات ناویان لەم زنجیرە ناوە گەشتێک لەپێناو زێڕ.
٠٩ نھێنی ئاسکەکە 砂漠の魔人٢٦ی تشرینی دووەمی ١٩٧٥
سەندیباد بۆیەکەم جار بەمەبەستی بازرگانی بەبیابان گەشت دەکات بەڵام کاروانەکەیان بەر گەردەلولی بیابان دەکەوێت و ون دەبن، بەتەنھا توشی دێوی بیابان دەبێت کە لەداخی کوشتنی کورەکەی سێ دوکەڵ لەشانی دا ھەیە، دەڵێتە سەندیباد یان دەتکوژم یانیش کارێکی وابکە ئەم سێ دووکەڵە لەشانم بڕۆن، تاسبەی ئێوارە دەرفەتی پێ دەدات، بۆبەیانییەکەی چاوی بە پیرێک دەکەوێت کە ئاسکێکی ھەیە چیرۆکی ئەم ئاسکە دەبێتە یارمەتی بۆ کوژاندنەوە دوکەڵێک.
١٠پیرێک و دوو سەگ オアシスの老人٠٣ی کانوونی یەکەمی ١٩٧٥
سەندیباد بەدوای کەسێک دادەگەڕێت تا چیرۆکێکی بۆ بخوێنێتەوە و توڕەیی دێوی بیابان کەم بکاتەوەو ئاگری دووەمیش دابمرکێتەوە، چاوی بە پیرێکی تر دەکەوێت کە دوو سەگی لەلایە چیرۆکی ئەم دوو سەگەش دەبێتە ھۆی ئارام بوونەوەی دێوەکەو کوژاندنەوەی دوکەڵی دووەم بۆ دوکەڵی سێ ھەمیش بە چیرۆکێکی خۆی، خۆی ڕزگاردەکات.
١١مرواری ڕەش オアシスの老人١٠ی کانوونی یەکەمی ١٩٧٥
١٢دیاری پەری دەریا 人魚の贈物١٧ی کانوونی یەکەمی ١٩٧٥
١٣ئەسپی باڵدار 空飛ぶ木馬٢٤ی کانوونی یەکەمی ١٩٧٥
١٤کانەکەی ئەشکەوت 大魔王の宝٠٧ی کانوونی دووەمی ١٩٧٥
١٥کچەکەی پاشا シャレドのお姫さま١٤ی کانوونی دووەمی ١٩٧٥
١٦قۆری فرۆشەکە モロッコのランプ売り٢١ی کانوونی دووەمی ١٩٧٥
١٧زیندانەکەی دەریا ソロモンの封印٢٨ی کانوونی دووەمی ١٩٧٥
١٧شانە سەیرەکە ガイコツの軍団٠٤ی شوباتی ١٩٧٥
١٨شانە سەیرەکە ガイコツの軍団٠٤ی شوباتی ١٩٧٥
١٩عەلی بابا و دزەکان 放浪児アリババ١١ی شوباتی ١٩٧٥
٢٠دورگەی ژنان 女ばかりの王国١٨ی شوباتی ١٩٧٥
٢١کوڕەکەی قەقنوس 巨鳥の子ロックル٢٥ی شوباتی ١٩٧٥
٢٢گەشتی گوێزی ھیندی 巨鳥の子ロックル٠٣ی ئازاری ١٩٧٥
٢٣درندەی ڕووبار ナイルの河ぼうず١٠ی ئازاری ١٩٧٦
٢٤ئەشکەوت نشینان 生きていたマンモス١٧ی ئازاری ١٩٧٦
٢٥جەیان کوڕی کەڵەگەتەکە 巨人の息子ジャイアン٢٤ی ئازاری ١٩٧٦
٢٦نەھەنگی سپی مەزن ئەوەی شاخە سەھۆڵییەکەی گواستەوە 巨人の息子ジャイアン٢٤ی ئازاری ١٩٧٦
٢٧دزەکانی بەغدا 氷山を運ぶ大鯨٣١ی ئازاری ١٩٧٦
٢٨بیکەرەوە سەم سەم 氷山を運ぶ大鯨١٤ی نیسانی ١٩٧٦
٢٩بەڕماڵی فڕیو 空飛ぶジュータン٢١ی نیسانی ١٩٧٦
٣٠چەتەی کورتەباڵاکان 小人の海賊たち٢٨ی نیسانی ١٩٧٦
٣١جەنگ لەسەرخاکی کورتەباڵاکان 小人島の大戦争٠٥ی ئایاری ١٩٧٦
٣٢نھێنی یاسەمینە シェーラの秘密١٢ی ئایاری ١٩٧٦
٣٣بەستێنەری بەفر 氷の大魔人١٩ی ئایاری ١٩٧٦
٣٤باڵندەی دڕندە 人喰い鳥モア٢٦ی ئایاری ١٩٧٦
٣٥نونو فوفو マンモス少年ポコ٠٢ی حوزەیرانی ١٩٧٦
٣٦دزەکانی ناو قوچەکی میسر ピラミッドの大泥棒٩ی حوزەیرانی ١٩٧٦
٣٧عەلی بابا و شازادەی چاکەکار まぼろしの国١٦ی حوزەیرانی ١٩٧٦
٣٨ئەژدیھاکە 魔法の竜٢٣ی حوزەیرانی ١٩٧٦
٣٩مێرگەسەرشێتەکە 燃えるオアシス٣٠ی حوزەیرانی ١٩٧٦
٤٠کچێک لەبۆشایی ئاسمانەوە 星の国から来た少女٠٧ی تەممووزی ١٩٧٦
٤١ئەوماسییەی کەشتییەکەی وەڕگەڕاند 船をのむ大怪魚١٤ی تەممووزی ١٩٧٦
٤٢گەشتێک بۆ نیشتمانی عەڵائەددین アラジンじいさんの国٢١ی تەممووزی ١٩٧٦
٤٣خێراکە عەلی بابا 走れ!アリババ٢٨ی تەممووزی ١٩٧٦
٤٤کەشتییەک لە بیابان 砂漠の幽霊船٠٤ی ئابی ١٩٧٦
٤٥ئەسپی سپی ものいう石像١١ی ئابی ١٩٧٦
٤٦عەلی بابا و سەرکێشییەکی سەیر 魔法使いアリババ١٨ی ئابی ١٩٧٦
٤٧قوللەی بابل バベルの塔の謎٢٥ی ئابی ١٩٧٦
٤٨کۆبونەوەیەکی گەورە ٠人の魔法使い٠١ی ئەیلوولی ١٩٧٦
٤٩شازادە یاسەمینە シェーラ姫の危機٠٨ی ئەیلوولی ١٩٧٦
٥٠دێوی شین 青い大魔王١٥ی ئەیلوولی ١٩٧٦
٥١جەنگی کۆتایی 青い大魔王٢٢ی ئەیلوولی ١٩٧٦
لەڕێگا گەیشتن بەدێوی شین ڕووبەڕوو بوونەوەیەکی سەخت ڕووی دا لەنێوان ھێزی ئاشتی و ھێزی شەڕ کە سەرکێشکاران توانیان سەرکەون بەسەریان دا
٥٢کۆتایی گەشتەکان 魔法よとけろ٢٢ی ئەیلوولی ١٩٧٦
دوای ھەموو سەرکەوتنەکان و لەناوبردنی ھەموو دوژمنەکانی مرۆڤایەتی سەندیباد لەگەڵ خێزانەکەی بەرەو ماڵ گەڕانەوە و بە خۆشی و ئاشتی ژیان.

 ئەمانەش ببینە 
 ھەزار و یەک شەو

 تێبینییەکان 

 سەرچاوەکان 



 بەستەرە دەرەکییەکان 


پۆل:وتارە ھەتیوەکان
پۆل:بەرنامە تەلەڤیزیۆنییەکانی فوجی
پۆل:ئەنیمێ و مانگای سەرکێشی
پۆل:ئەنیمێ و مانگای خەیاڵی
پۆل:ئەنیمی و مانگای مێژوویی